CELEX: 62017TA0813
Language: el
Date: 2019-05-16 00:00:00
Title: Υπόθεση T-813/17: Απόφαση του Γενικού Δικαστηρίου της 16ης Μαΐου 2019 — Νεραντζάκη κατά Επιτροπής (Υπαλληλική υπόθεση — Υπάλληλοι — Πρόσληψη — Προκήρυξη διαγωνισμού — Γενικός διαγωνισμός EPSO/AD/331/16 — Όροι επιλεξιμότητας — Απόφαση της εξεταστικής επιτροπής περί αποκλεισμού της προσφεύγουσας από το επόμενο στάδιο του διαγωνισμού — Νομικό σφάλμα)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/33
            
         
      Απόφαση του Γενικού Δικαστηρίου της 16ης Μαΐου 2019 — Νεραντζάκη κατά Επιτροπής
      (Υπόθεση T-813/17) (1)
      
      (Υπαλληλική υπόθεση - Υπάλληλοι - Πρόσληψη - Προκήρυξη διαγωνισμού - Γενικός διαγωνισμός EPSO/AD/331/16 - Όροι επιλεξιμότητας - Απόφαση της εξεταστικής επιτροπής περί αποκλεισμού της προσφεύγουσας από το επόμενο στάδιο του διαγωνισμού - Νομικό σφάλμα)
      (2019/C 230/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ελένη Νεραντζάκη (Βρυξέλλες, Βέλγιο) (εκπρόσωποι: αρχικώς Ν. Κορογιαννάκης, στη συνέχεια L. Levi, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικώς P. Mihaylova και L. Radu Bouyon, στη συνέχεια L. Radu Bouyon, D. Milanowska και B. Mongin)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα την ακύρωση, αφενός, της αποφάσεως της εξεταστικής επιτροπής, της 15ης Μαΐου 2017, περί αποκλεισμού της προσφεύγουσας από το επόμενο στάδιο του γενικού διαγωνισμού EPSO/AD/331/16 και, αφετέρου, της αποφάσεως της αρμόδιας για τους διορισμούς αρχής, της 14ης Σεπτεμβρίου 2017, περί απορρίψεως της ενστάσεως που είχε υποβάλει η προσφεύγουσα κατά της αποφάσεως της εξεταστικής επιτροπής του διαγωνισμού περί αποκλεισμού της από το επόμενο στάδιο του εν λόγω διαγωνισμού.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση της εξεταστικής επιτροπής της 15ης Μαΐου 2017 περί αποκλεισμού της Ελένης Νεραντζάκη από το επόμενο στάδιο του γενικού διαγωνισμού EPSO/AD/331/16.
                  
               
            
                  2)
               
               
                  
                     Καταδικάζει την Ευρωπαϊκή Επιτροπή στα δικαστικά έξοδα.
                  
               
            
         (1)  EE C 52 της 12.2.2018.